
Napredak naučni ne očituje se samo jednim načinom. Ne odkri- 
vaju se vazda novi, niti kada vidjeni niti kada slućeni pojavi; 
nego je i to napredak, što se uz nova gledišta stare i poznate stvari 
pomladjuju te reć bi po drugi put na sviet rode. Mnogi predmet 
budi već od davna poznat budi radi tobožnje neznatnosti čak i za¬ 
boravljen, ishodi pod noviem vidom posvema drugačiji te kao sa 
sviem nov na vidjelo. Uzmimo za primjer nešto opće poznata: jezik 
latinski. Ako i za što, to se može reći za latinštinu, kako je još 
iza propasti naroda svojega puno viekova vladala obrazovanim svie- 
tom, da je dovoljno prilike bilo, duboko i svestrano proučiti njen 
organizam; a ipak uzmimo u ruke koje god novije djelo, koje s da¬ 
našnjega naučnoga gledišta razmatra jezik latinski, pak da se čudom 
začudimo, kakove se operacije izvode na tome starcu poznanoviću, 
kako li se kao fenič-ptica pod vidom nove nauke poraladjuje. Udiv- 
ljeni pitamo: može li biti, da se o tom starom, već davno svemu 
obrazovanom svietu dobro poznatom predmetu istom sada puno no 
vieh i ne čuvenieh istina na sviet iznosi? Pa odakle ta nova plo- 
dovitost? E, to su sve plodovi novieh gledišta, plodovi nove, tek u 
našem vieku rodjene nauke, koju zovemo komparativnom lingvisti¬ 
kom. Tolika je sila novieh pogleda! te se i tu potvrdjuje stara 
istina, da je puno mučnije mudra pitanja nastavljati, nego li mudre 
odgovore davati. — 

Uz komparativnu lingvistiku razbudjuje se već i komparativna 
historija literature. Videći tolike krasne plodove od historijskog istra¬ 
živanja kao i poredjivanja jezikž, počeše učeni ljudi već i literarnu 
sadržinu raznieh jezika poredjivati, učiniše dakle historiju književ¬ 
nosti predmetom komparativnih studija. Napredni narodi zapadne 

Evrope ponose se već danas znatnim brojem uzoritieh, u tom no¬ 
vom pravcu pisanieh djela literarnohistorijskih. Taj pokret pre¬ 
obražava jednako histiriju literature te stavlja današnjemu historiku 
literarnomu posve drugačije uvjete, ako hoće da povoljno rieši svoj 
zadatak, nego li ih je imao i koji literarni historik još prije koje- 
kakovieh 30—40 godina. Nekošnje, dosta suhoparno pobrajanje 
pukih imena raznih učenieh ljudi kao i ndsl6v& njihovieh djela, 
koje je još prošloga vieka cvietom cvalo, moradijaše na izmaku 
XVIII. stoljeća uzmaći ispred novoga filosofskoga pravca, koji se 
gradio estetsko-kritičkim, ali bijaše odveć jednostran — takovi 
literarni historici na glasu bijahu Raynouard u Francuza, Bouter- 
wek i braća Slegeli u Niemaca — ; a dan današnji, kako je već 
počeo, tako još jednako ustupa i taj pravac ispred novoga, histo- 
rijsko-genetičkoga principa, na kojem se svaka razborita kompa¬ 
racija osniva. Medju najslavnije zastupnike ovog današnjeg pravca 
spadaju: kod Francuza Villemain, kod Niemaca Gervinus i njihova 
škola. Vriedno je čuti, kako je ovo izmienjeno stanovište literarne 
historije karakterisano u profesora stranih jezika na college de 
france, Philarčta Chaslesa u knjizi: Etudes sur V Espagne et sur 
les influences de la littćrature espagnole en France et en Italie 
(sr. Wolfs studien, 556): „Sada se, kaže, ne može više historija 
književnosti tako pisati, da bi se navodila puka imena i životo- 
pisne notice, pridodavši s nekoliko rieči još i sud, koji je možda 
već po sto puta opetovan a ni jedan put utvrdjen. S našega da¬ 
našnjega, uzvišenijega i duhovitijega gledišta hoće se svagda po 
najprije cjelovita slika ukupne evropske civilizacije, hoće se kao 
neki panorama njezinih raznojakih proizvoda. Pri tome se uzima 
na um i to, da kako pojedinci ljudi tako i narodi imaju svojih po- 
sebitieh strasti, koje su duša njihove narodne poezije. Njih valja 
motriti, kako su u svezi s kretanjem literarnim, koje ih već u na¬ 
predak naviešta a poslije od njih stalan pravac dobija“. 

Dakako da je tim zadatak današnjega književnoga historika 
puno obsežniji i teži, ali i puno naučniji, nego li je do jako bio; 
ili da još bolje izrečem, danas bori se literarna historija za samo¬ 
stalnim položajem u redu modernih nauka, ma joj i ne bilo u orga¬ 
nizmu akademičkih predavanja jošter odredjeno samostalno mjesto, 
kako Gosche veli (Jahrb. fur Literaturgesch. I, VII). 

Ovako stoji to pitanje danas u obrazovanieh naroda zapadne 
Evrope; a mi Hrvati, koji se na polju duhovne borbe želimo do- 

baviti onoga ugleda i moći, koji narodu inteligencija podjeljuje, ne 
smijemo ne hajati za dobiti, koje se crpaju iz tudje muke. I mi 
imamo svoju književnost: književnost bogatiju i slavniju starinom, 
nego li je razmjerno prema drugima sada. Dielomice već zaborav¬ 
ljenu, dielomice još nepoznatu , počeše je prvaci novijega kultur¬ 
noga pokreta od jako 30 godina iznositi na sviet pod tada obič- 
niem naslovom „ilirskih klasika u , što su nama danas „stari hrvatski 
pisci“. Mislim da bi suvišno bilo poimence spominjati ili naročito 
isticati zasluge svoju onieh vriednieh muževa, koji su puno godina 
ovim poslom za veliku korist narodne samosviesti zabavljeni bili: 
ta njihova su imena svakomu poznata, a zdsltiga, koje su velike, 
nitko im na svietu oteti ne može. Toliko ipak smijem reći, jer se 
prema stanju stvari samo kaže, da dok se glavna briga istom u 
izdanje književnieh spomenika ulaže, dotle nema dokolice malenu 
broju radnika, koliko god posao izmeđju sebe dielili, da i historiju 
književnosti pažljivo njeguju, koja svagdje to predpostavlja, da je 
bar najglavnije i najznatnije književno blago već izdano na sviet. 
I tako je historija hrvatske književnosti ničijom osobnom krivdom 
daleko zaostala ne samo za zahtjevima današnje literarno-historijske 
nauke, nego i za značenjem same književnosti te punim pravom 
možemo reći: imamo književnost, ali je ne poznamo. 

Novieh poticaja na istraživanje u historiji hrv. književnosti 
doniet će nam do skora nov, i onako već dugo izgledan izvor, 
kojim odpočinje ciela jedna vrst umjetne poezije hrvatske, kada 
na ime u podpunoj svojoj cielosti izadju na sviet pjesme dvaju naj¬ 
starijih lirika dubrovačkih: Siška Menčetića i Gjore Držića. To 
su dva pjesnika, kojima svakolika prošlost slavu prvenstva na par- 
nasu dubrovačkom prisvaja, kojih sjaj nije još ni onda potamnio, 
kad su se pored njih u dugačku redu mnogi drugi velikani pona- 
mještali. Istina i do sada poznavasmo po više vriednieh zastupnika 
stare hrvatske lirike, naročito Dinka Ranjinu i Ignjata Gjorgjića; 
ali da i jest tko potanko ocienio njihove poezije, kao što nije, ne 
mislim ipak, da bi onom karakteristikom već i pjesme naše dvo¬ 
jice pjesnika dovoljno karakterisane bile. Lirika Menčetića i Dr¬ 
žića osnovana je na drugačijih, bar po nešto, premisah i uzorih, 
nego li lirska poezija Dinka Ranjine ili Ignjata Gjorgjića. Ako i 
tvrdi Ranjina, da je Šišmundo „veoma sliedio i ljubio pisma Pla¬ 
tonova “ (Dinko Ranjina, zagreb. izd. str. XIV), nema ipak ni u 

Menčetića ni u Držića onoliko elemenata platonske filosofije, koliko 

u Ranjine, koji je po tadašnjoj modi u prekomorskih susjeda sa 
svieia oduševljen bio za Platona. Za tim nema u Menčetića i Dr- 
žića jošter ni pola onoga upliva probudjene ljubavi za poezijom 
staroklasičkom, naročito Ovidija, Katula, Tibula i Propercija, koji 
se' toli živo ističe u Dinka Ranjine i potonjih dubrovačk h pjesnika. 
Što Ranjina govori, da su Šišmundo i Gjore nasljedovali „stare spje- 
vaoce grčke i latinske 0 , i tu je on svoje ideale podmetnuo onoj dvo¬ 
jici, čemu u njihovoj poeziji nije vele razloga imao. Ali kad i ne bi 
ovieh razlikosti bilo izmedju najstarije i potonje lirike dubrovačke, 
koliko već samo to vriedi, što ćemo izdanjem pjesama Š. Menče¬ 
tića i Gj. Držića doprieti upravo na sam izvor i početak one duge 
povorke „slovinskih u pjesnika, kojih toliko porodi stari, slobodni 
Dubrovnik, taj vječiti ponos i slava našega naroda. Ispevši se na 
tu davnašnju visinu, ima ozbiljan motritelj prošlosti hrvatskoga na¬ 
roda stotinu raznieh pitanja na umu, a na svako je jednako željan 
odgovora. Ili tko zar ne bi htio doznati, kako da je baš sada po 
prvi put Dubrovnik narodnim jezikom propjevao? po čemu je i 
za što poezija upravo ovako, na ime umjetnom lirikom, započela? 
za što baš oviem pravcem pošla ? koliko istom vriedi znati, rodi 
li se to mladjahno čedo iz samoga naroda i za narod, ili dodje na 
sviet poticajem tudjim, koji je sa strane dopro? prema tomu, ko¬ 
liko ima u njihovih poezijah izvornosti narodne, koliko li se stra¬ 
nog zajma ogleda? Nijesu li sve to koliko zanimljiva toliko i važna 
pitanja, o kojih odgovoru mjerit će se i vriednost ne samo poje- 
dinieh pojava literarnih, nego baš i cjelokupne književnosti. 

Ja sam rad ovom studijom, ovim prvim pokušajem, izaći na 
susret onomu većemu i temeljitijemu trudu, koji meni kao ideal 
lebdi pred očima, dok ga tko vještiji ili dokolniji od mene djelom 
ne izvede. Ako moje, ovdje izrečene misli, i koga na takov trud 
izazovu, bit će moja svrha postignuta. 

Dubrovnik bješe, da se poslužim riečima profesora Matkovića 
(Rad VIII. 81) već svojim geografskim položajem i prirodom zem- 
ljištnom upućen na more i brodarstvo, na trgovanje i one struke 
obrtnosti, koje su na vlastitom zemljištu nikle te se vlastitim na¬ 
stojanjem i trudom razvijale. Zemljište dubrovačko pružaše po 
sebi vrlo malo pomoći, jer je tlo najvećim dielom kamenito i pusto; 
radja vrlo slabim plodom, po najbolje jošte maslinom, znatno manje 
vinom a najslabije žitom. To je općina dubrovačka vazda uvaža¬ 
vala te svakom zgodom u svojih dopisih isticala. Nije moj zadatak, 

o tome vise govoriti, taj je predmet našao već u staro doba, medju 
domaćimi i stranimi suvremenici velikih hvalitelja te je i u naj¬ 
novije vrieme kod domaćih historika postao povodom naučnoga 
zanimanja. Po jednoglasnom uvjerenju kao i svjetskom iskustvu to 
je momenat za razvitak kulturni toli važan, da ga je dovoljno samo 
riečju napomenuti a da se umah samo od sebe kaže, kako je po- 
sljedkom cvjetanja trgovine morao izaći opći napredak u kulturi, 
a na po se i razvitak književnosti. Putujući morem daleko po svih 
stranah jadranskoga i sredozemnoga mora, upoznaše se najvrliji 
sinovi toga grada, plemstvo i bogato gradjanstvo, u brzo s višimi 
potrebami kulturnoga života te nastojahu plodove tudjeg iskustva 
i tudje privrede presaditi u svoje rodno mjesto te ih protegnuti na 
korist svoju; a po svom zgodnom položaju posta grad njihov već 
vrlo rano redovitim pristaništem i zaklonom od nevolja za cjelo¬ 
kupno ne samo trgovačko nego i duhovno općenje dvaju svietova: 
grčkoga i rimskoga. Ishodištem takova teženja za ugladjenijim i 
tanahnijim životom u Dubrovniku valja nam smatrati konac XIV. 
i početak XV. vieka, dakle ono vrieme, kada i u političkoj histo¬ 
riji počima njihova najsretnija epoka, koja su proživljeli pod za¬ 
štitom krune ugarske (1359—1526). Već sredinom XIV. v. stojaše 
Dubrovnik kulturom svojom napram susjednoj braći na istoku vrlo 
visoko, te bijaše od njih puno cienjen ne samo kao grad bogat i 
ugledan trgovinom, nego takodjer kao mjesto od znanja i nauke. 
Ako je vjerovati riečim dubrovčanina Cerve, god. 1351 posla sam 
car srbski Dušan silni posebno poslaničtvo u Dubrovnik, s molbom 
da mu Dubrovčani dadu na dvor srbski 20 plemenitieh mladića, a 
do mala odpravi opeta u Dubrovnik na nauke „primarios et ad 
litterarum studia aptiores suae gentis juvenes“. Od samog štovanja 
njihove nauke osnova im car u Dubrovniku jošter veliku knjižnicu, 
punu dragocjenih grčkih i rimskih knjiga. Ali ovo bijaše samo re¬ 
lativan stepen kulture; jer se čini, da je ipak Dubrovnik sad još 
znatno zaostajao za suvremenom Italijom — a to sudimo po tome: 
U Italiji bješe upravo sada, t. j. pod konac XIV. vieka, iza prvog 
naraštaja tako zvane renaissance, iza prvieh probuditelja nauka 
klasičkih, na čelu im Petrarke, nastupio drugi naraštaj tako zvanih 
putujućih učitelja. Kako su se nekoč, prije nego li što bjehu osno¬ 
vana sveučilišta, i učitelji i učenici svietom selili, tako putovahu 
sada gramatici i retori kao privatni učitelji iz grada u grad (sr. 
Giesebrecht, de litter. studiis apud Italos primiš raedii aevi saeculis, 

15; Dr. G. Voigt, die Wiederbelebung des class. Alterthuras, 126). 
Medju prve ovake humanističke skitnice spada Ivan Ravenski, koji 
je, koliko se iz njegova života vidi, takov nepostojani život vodio, 
da su mu to i prijatelji predbacivali. Nestrpljivost, koja tjeraše 
Ivana po svietu, po čemu je i ljubav k starinam klasičkoga svieta 
daleko rasijao, dovede ga i u naš Dubrovnik, gdje je neko vrieme 
živio kao kancelar. To bijaše svakako prije g. 1394, jer u nekom 
pismu, pisanom iz Padove dne 18 ožujka 1394 g. govori već o 
svom boravljenju u Dubrovniku kao o stvari prošloj (agens olim 
Ragusii); a bio je tada, kako sam veli, već na pragu starosti (in 
limine senii). Taj dakle mrzovoljasti humanista ostavi nam iza 
svoga boravljenja nekoliko crtica o tadašnjem životu dubrovačkom, 
dakako po najviše o onome, što je sam mila ili nemila doživio; 
ali i tako smo mu za ono malo veoma zahvalni. Sto on pripovieda 
o životu i običajih tadašnjih Dubrovčana, ne glasi baš ugodno; ali 
ne valja sve onako uzeti, kako on govori. On bješe došao u Du¬ 
brovnik, nadajući se kako sam kazuje u službi republičkog kan- 
celira naći mjesto zgodno za nauke a dostojno slobodna čovjeka 
(munus haud litteris ineptum, aptum potius et homine libero con- 
veniens): ele ta ga nada prevarila. Mnogo toga dakle mora se u 
njegovu pripovieđanju odbiti na pretenzije čovjeka prevarena u 
svojem očekivanju, ljutita sama na se i na okolicu, kad što već i 
8 takovieh razloga, koji su ipak odveć samovoljni; kao n. pr. tuži 
se, da ne umije s ljudina govoriti bez tumača, jer ne zna njihova 
„barbarskoga 14 jezika (cum sint ingenitae cruditatis, id quoque tae- 
diurn auget, quod ignaros latini sermonis, nescio mihi barbari, quo- 
rum opus habeo admoneri, difficile . . . ego cuntis, omnes mihi 
sunt idiote, per interpretem agenda omnia . .); ili što se u aktih 
kancelarijskih, gdje mora ono i onako bilježiti, kako mu se ka¬ 
zuje, ne može razmetati svojom rječitošću (dictata, quod suae ma- 
xime videtur esse professionis, non pro ingenii facundia seu fe- 
cunditate artisve praeceptione, sed pro alienae potius ruditatis aut 
inscitiae conceptu, nec unius quidem . . sed plurimorum fabricanda 
sunt); da čak to ne bijaše mu pravo, što su se ljudi po liepom 
običaju narodnom bez titulatura, golim imenom pozdravljali i do¬ 
zivali : razmaženomu humanisti osta ta neobika tako živo u pameti, 
da se je još kasnije, u jednom pismu na prijatelja, opominje (agens 
olim Ragusii morem gentis nudo tantum nomine ac singulari accer- 
sentis probare nunquam valui, sed ceu rurestrem ut quo nulla esset 


Digitized by ^ooQle 



7 


nominatorum discretio pensavi . .). Nu kada se i odbiju ovake sit- 
nine, koje jače karakterišu njega nego li Dubrovčane, ostaje ipak 
na dnu čista istina, da se je za njegovo doba još vrlo malo tragova 
kakove nauke u Dubrovniku nahodilo, kamo li istom onoga odu¬ 
ševljenja za grčke i rimske klasike, kojemu bješe taj humanista po 
Italiji navikao. Njegovo se nezadovoljstvo očituje u ovakovih riečih: 
U Dubrovniku ne bavi se, kaže, knjigom nitko; niti su im umovi 
naukom izgladjeni niti obrazovanjem opravljeni, već kakav se tko 
rodio i što je sobom na sviet donesao (litterarum usus nullus et 
ingenia non elimata studiis, non eruditionibus directa, sed qualia 
quisque secum nascens traxit). Svima je jedna briga i skrb, misao 
i težnja: svatko se napinje za imanjem (omnium cura, vigilantia, 
studium, sollertia, ut habeat intendit); grieh je biti siromahom, 
najveća slava bogatašem (egere nefas, abundare prima laus). Važna 
je ova izreka, jer ima u njoj puno istine: po što se u Dubrovniku 
mnogo do toga drži, da si imućan i plemenit, to je mala razlika 
izmedju vlastele i bogataša (cum plurimum locupletibus nobilibusque 
tribuatur, nobilem esse atque locupletem hic loci modice differt). 
Strogi sud Ivanov o nepriznavanju nauke i neumieću u tadašnjih 
Dubrovčana ide čak tako daleko, da veli, da ni svećenici ne umiju 
van slabo čitati izgovorom materinskim (ita litterarum penitus 
ignota vis est, ut ipsi quoque sacerdotes, nisi materna dictione lec- 
titare, nihil norint; divinorum officiorum codices usu ipso ac male 
quidem legunt, soloecismis barbarismisque lectionem claudicare fa- 
cientes, ut non devotionem audienti sed taedium pariant), te pri- 
povieda taj zlorad čitavu pripoviedku o nekom starcu opatu, kako 
nije na blagdan sv. Vlaha umio ni mise valjano proštiti! Kad se, 
triezno i rasudljivo, stavimo u položaj Ivana Ravenskoga, lako ćemo 
s ovoga pripoviedanja skinuti animoznost naprasnoga stranca te 
oljuštiti golu istinu, da je napram životu i običajem talijanskih 
gradova naš Dubrovnik tada još zbilja jako prosto i jednostavno 
živio te uprkos bogatstvu, stečenu trgovinom, malene potrebštine po¬ 
znavao i maliem zadovoljan bio. Prema tomu bijahu i njihove vje¬ 
štine. Ako izuzmeš, kaže Ivan ravenski, kolare i zidare, krojače 
i crevljare, to nema nikakova višeg obrta domaćega: što je god 
ukusnije izradjeno, talijansko je djelo (substrahe carpentarios et 
cementarios, quique calceos ac vestes necusque suunt, nulla hic 
ingenii subtilioris officina. Quidquid reperias affabre factum, la- 
tinae manus fecere terrae miserae). Kako je Ivan na sve kivan, 

ne zaboravlja ni to spomenuti, da u Dubrovniku nema dobra vina, 
jer se ne smije sa strano uvoziti (quo quisque suum vinum quanti 
optet venumdet, decreto cautum est, ne forinsecus vinum adve- 
hatur), a da se dan na dan samom jarčetinom hrani (arietum quo- 
rum abunde copia, unus et quotidianus usus). 

Ovako bijaše u Dubrovniku pod konac XIV. vieka. Može 
biti da imamo i prigovorom Ivana Ravenskoga, koji ih nije štedio, 
koliko toliko zahvaliti, što se već potonjih decenija sve to više 
čuje toli o pozivanju stranih učitelja u Dubrovnik, koli o šiljanju 
dubrovačke djece u Italiju na nauke. Jer ono, što Ivan Ravenski 
valjda u pretjeranoj strogosti kori, ne potvrdjuje više neki drugi 
stranac, koji je kakova po vieka kasnije u Dubrovniku učiteljevao, 
Filip de Diversis. Taj Talijanac dodje, po svjedočanstvu njegovieh 
vlastitieh rieči, god. 1434 u Dubrovnik, da djecu i mladiće pou¬ 
čava u znanju i ugladjenih običajih, kojih im je, veli, jako te jako 
trebalo (ego Ragusium veniens de 1434 de mense,Junii ut juvenes 
et adolescentulos erudirem in scientia et urbanis moribus, quibus 
satis atque etiam satis indigebant). I on priznaje, da se u ono¬ 
dobnih Dudrovčana mnogo veća ljubav pokazivala za trgovinom i 
imanjem, nego li za naukom i znanjem; ali opet da to nijesu bili 
ljudi onako glupi, kako ih slikao Ivan Ravenski, niti tvrdoglavo 
neuputni, vidi se već odatle, što ih je Filip de Diversis, sjećajući 
ih na slavan glas, koji u svietu imaju (ratione honoris et famae 
Ragusinorum) brzo nagovorio, te su ustanovili neku posebnu, repu¬ 
blike dubrovačke dostojnu zgradu za škole, koju on vrlo liepo opi¬ 
suje. To bijaše, kaže, nekoć oružnica, a sada „disciplinae, erudi- 
tionis ac prudentiae habitaculum“, na zgodnu mjestu, udaljena od 
halabuke gradske, zgrada na dva poda itd. (gledaj u Makuševa 
naštampano pogl. 7. drugoga diela, pag. 361). Osobito nas zanima, 
što veli, da je jedna soba na dolnjem podu posebice odredjena 
bila za odrasle slušatelje (quaedam camera cum ornatissimo sca- 
bello provecta aetate auditoribus deputata). Od onieh dakle pre- 
korenieh Dubrovčana Ivanovieh postaše za Filipa ljudi, kojih 
ne mrzi čak u odraslom vieku svojem sjedati za klupe školske 
te slušati predavanja Filipova! Ali nije samo to; iz svega, kako 
Filip de Diversis govori o stanju dubrovačkog učitelja, a to se 
nije ticalo samo njega nego i njegovieh predhodnika — za njegovo 
doba bijaše još jedan učitelj namješten za niže nauke (Pars IV. 
cap. 8) — može se razabrati, da su ti ljudi, kao zastupnici inteli- 

gencije, veoma paženi a i dobro plaćani bili. Na priliku kad je 
koji plemić pir slavio, bijaše običaj darivati druge plemiće: tada 
bi i učitelji, lječnici i svi kanceliri jednako s vlastelom dobijali 
darova (Pars IV, c. 17). Dogodi li se, da je koji od njih umro, 
ispratio bi sam knez njegovo tielo do groba kao kod svakoga ple¬ 
mića (Pars IV, c. 18). Ja sve to spominjem kao male stvari, koje 
puno izrazuju: jer gdje se ne štuju ljudi od nauke, tamo ima slabo 
nade, da će književnost procvasti. I sav ostali život svoga vremena 
slika nam de Diversis posvema drugačije, nego li gori čusmo kod 
Ivana Ravenskoga. Mjesto ondje istaknute prostote, pače i prostačtva 
u ponašanju i odielu, govori se sada o sjajnosti toli kod muška¬ 
raca, koli osobito kod žena (pars IV, c. 1); naročito što je bilo vla- 
steoskoga roda (pars IV, c. 20). Sad već ima mnogo obrtnika i 
više vrsti i višega reda (pars III, c. 1), s osobitiem ushitom govori de 
Diversis o vunenoj tvornici lombardjanina Petra Pantele (pars III, 
c. 9), koja je domamila u Dubrovnik još mnogo đrugieh tvornika. 
Općina sama izdržavaše o svom trošku mnogo raznovrstnieh obrt¬ 
nika i umjetnika. 

Gdje se ovako znatno sav ostali kulturni život razbudio, ondje 
ne mogaše ni književnost dulje spavati. I zbilja u vrieme Filipa 
de Diversis ima Dubrovnik već i učenieh ljudi i književnika. Ne 
ću da ponavljam ovdje ono, što su već drugi prije mene učinili, 
naročito u najnovije vrieme Ivan Kukuljević Sakcinski u svom 
uvodu k pjesmam Marulićevim: samo ću spomenuti, jer s mojim 
predmetom u svezi stoji, daje sad već u Dubrovniku i pjesnika 
bilo, i to ljudi što domaćih što stranih; nego sve njihove pjesme 
spjevane su u latinskom jeziku. Samo malina onoga, što su ti ljudi 
pjevali, izašla je štampom na sviet; veći dio njihovieh latinskih 
poezija čami još i danas negdje u prašini, a mi ih baš nijesmo 
jako željni Čitati, prem da će se jednom literarni historik morati 
i toga nemiloga posla latiti, da onu gomilu prekopa pak da mjesto 
pustih, još i danas običnih deklamacija, o vrlini te poezije, izreče 
o njoj pravedan i triezan sud. Ja se nijesam rad baviti oko pukih 
imena i naslova, kad samieh djela ne poznam; ali jedan moraenat 
čini mi se toli važan, da ga ne mogu prešutjeti. Što su svi ti 
pjesnici, bez iznimke, latinski pjevali, već se u tome vidi po mojem 
mišljenju naznačen izvor i pravac njihove poezije: ove latinske 
poezije, u koliko je duha svjetskoga, nije po južnoj Dalmaciji i u 
Dubrovniku nitko drugi potakao, van upravo tada probudjeni hu- 

manizam talijanski. To se vrlo liepo podudara i s vremenom, kad 
se ova latinska poezija u nas rodila i s ljudma, koji su je mogli 
k nama donositi. U XV. vieku bješe humanizam toli silno po Ita¬ 
liji razmahao krila, da je čak prietio zagušiti istu talijansku poe¬ 
ziju, koja je već dala svietu svoje velike genije: Danta, Petrarku 
i Bokača. Budućnost dokaza istina, da je ono silno oduševljenje za 
klasicizmom grčko-rimskim, pošto je prevrelo i stišalo se, i domaćoj 
talijanskoj literaturi pribavilo divnieh pjesnika te je tada istom na¬ 
stupio pravi viek cvjetanja talijanske poezije; ali za on čas, t. j. 
upravo u XV. vieku stojahu u Italiji u prevelikoj protivštini oba 
pravca: učeni, klasiČki iliti latinski, koji je bio znatno pretežniji, 
i zanemareni, pače prezreni narodni talijanski (sr. Ruth, gesch. der 
ital. Poesie, B. II, 10). Naša pak latinska poezija sliedjaše dakako 
sa sviem onaj prvi, učeno-klasički pravac, jer su i oni strani pjes¬ 
nici, koji su se u XIV. i XV. vieku kao plaćenici (kanceliri, lječ- 
nici, učitelji) u Dubrovniku desili te u domaće inteligencije ljubav 
prema latinskoj poeziji budili, svi beziznimice spadali u broj one 
učene aristokracije, kao na priliku: Ksenofont Filelfo (Philelphus), 
sin glasovitoga humaniste i učitelja grčke mudrosti, Franciska Fi- 
lelfa, koji je, kako nam Dolči kazuje, oko g. 1460 u Dubrovniku 
živio te se i dubrovkinjom oženio; ili Bartolomej Sfondrato, isto 
tako učen čovjek i latinski pjesnik (sr. Dolci s. v. i Appendini 
not. crit. II, 321); Joannes Laurentius Reginus Faltrensis, isto- 
dobnik s pomenutora dvojicom, takodjer pjesnik latinski, nekošnji 
učitelj dubrovački Marinus Becichemus, Nicolaus de Laziris, su¬ 
vremenik Filipa de Diversis (sr. pars II, c. 6) i mnogi drugi. 

Ovako bijaše u starom Dubrovniku sad već i njiva uzorana 
i sijač dobro sjeme posijao: još malko strpljenja te će niknuti. I 
jest niklo baš u brzo, još u istom vieku, kojega smo stanje upravo 
opisivali, u vieku petnaestom. Svi literarni historici bez iznimke 
smatraju Šiška Menčetića i Gjoru Držića, ta dva dioskura u hr¬ 
vatskoj književnosti, najstarijim pjesnicima dubrovačkim, što su 
pjevali jezikom hrvatskim. Ja ne bih svemu inomu pripoviedanju 
mnogo vjerovao, da nema jedan svjedok, koji je bliže živio pome- 
nutoj dvojici pjesnika, nego li i koji literarni historik, pak i on ih 
drži za prve hrvatske pjesnike u Dubrovniku. To je Dinko Ra- 
njina. Ni p6 vieka iza toga, što bješe zamukao glas lire Menčetićeve 
i Držićeve, rodi se taj drugi u redu lirik dubrovački, koji kako je 
onu dvojicu veoma poštovao te se njihoviem nasljednikom smatrao, 

poznavaše dobro ne samo njihove pjesme već se zanimaše i za sve, 
što se njihova života ticalo. Taj dakle vjerodostojni svjedok govori 
u posveti svojih pjesama puno i oduševljeno o dostojanstvu pjes¬ 
nika, a za našu dvojicu kazuje na po se ove znatne rieči: „Bivši 
pjesan toliko dostojna u sebi, naši prvi spjevaoci, Sišmundo i Gjore, 
videći er je jezik potreban i ubog, nasljedujući stare spjevaoce 
grčke i latinske, u kojih svaki u svoj jezik sili se svoje misli u 
pjesan spjevati, i oni takodjer hotješe upisat u njih domaći jezik 
satvari, ke im se zgodiše na službi Ijuvenoj, veće svojim nego tu- 
djim čuvši se držani 1 i ne htješe tudje zemlje, uzorane i nare- 
djene, kopat, znajući er tko tudja pomaga, ki potrebe ne ima, sve 
gubi što čini; a tko svoga potrebna i nevoljna ugleda, ne samo 
prid svojim, da nu još prid tudjim dobru čas dobiva, veleći se ne 
mani: bolje je prid svojim i malo bit poznat, nego se prid tudjim 
neznano izgubit. Ja za toj njih stupe slideći, er su oni prva svitlos 
našega jezika, koga tolik dio veličak od svita govori, i ki nam 
ukazaše put, po komu imamo za njima mi hodit, takodjer i ja ove 
moje pjesni razlike upisah itd. u Iz ovieh, punieh patriotizma rieči, 
vidi se, da je Ranjina pođpunoma o tome osvjedočen bio, da su 
S. Menčetić i Gjore Držič zbilja prvi i najstariji pjesnici dubro¬ 
vački, koji su počeli pjevati jezikom narodnim Njegove se rieči 
ipak ni malo ne protive, pače nekako izineđju redaka kao da i 
malen ukor čitamo na one, što su prije njega pjevali, za što se 
nijesu služili jezikom domaćim, već jezikom tudjim. 

Sva je naša prošlost navikla ne rastavljati Siška od Gjore, već 
ih za jedno slaviti te se objema jednako ponositi. I zbilja ne bi¬ 
jahu samo suvremenici, nego im je život i rad još drugačije tiesno 
skopčan. Njihova je poezija iste vrsti, istoga karaktera; na jednakih 
uzorih osnovana, jednakim utjecajem podana. Njihov život pada u 
dugu polovicu XV. i prve godine XIV. vieka, ali se o njemu ne 
zna mnogo (sr. Kukuljevića i Ljubića). Ako je vjerovati riečim 
same njihove poezije, obojica počeše vrlo rano ljubiti i — pjevati 
o ljubavi — a to trajaše sve do konca života, tek što je valjda 
pod starost tema poezije izmienjena: s ljubavi svjetske rodi se 
ljubav pobožna, pjesme na bogorodicu i Isusa. Oviem sam već iz¬ 
rekao u kratko: što su oba naša pjesnika? lirici; a što je 

1 Ovo, što sada ide, nije u zagreb. izdanju preštampano, već sam ja 
prošle godine u Dubrovniku preko prijatelja prof. Budmana iz fio- 
rentinskog izdanja prepisano dobio. 

poglaviti, pače skoro jedini predmet njihove lirike? lj u ba v. Pjes¬ 
nici sami ne prave izmedju pojedinieh pjesama u nazivanju nika- 
kove razlike: za ono, što su u sredovječnoj lirici: soneti, canconi, 
balate, madrigali itd. ima u njih tek jedno ime; ako ima i u njih 
razlikih forma, njima je ipak sve bez razlike: pjesan. Isto im tako 
nije ni sadržina podieljena, ali mi bismo to mogli učiniti. Nekoč, 
kad su se učene rasprave pisale o načinu, kojim valja u odabrane 
gospođje ljubav prositi, razlikovahu u umjetnoj lirici četiri stepena 
ljubavi: prvi bješe stepen ljubavnika stidljiva (hćsitant), sa kojega 
se prelažaše na stepen drugi ljubavnika očita, koji ljubav moli 
(pregaire, priant); po što mu je gospodja malimi znaci i darovi 
dokazala, da dieli njegovu ljubav, stupio bi ljubovnik na treći 
stepen (entendeire, ćcoutć), a na najvišem stepenu uslišane ljubavi 
zvao bi se prijateljem svoje gospođje (drutz, ami). Upravo ovaki 
je tečaj ljubavi i u našoj lirici, Menčetićevoj ili Držićevoj. Pjesnik 
se zaljubi u svoju gospodju iz nenada, na jedan pogled: od toga 
hipa nema za nj druge sreće, nego da je može vidjeti i u pjesmah 
slaviti. Ona se za dugo uklanja njegovim očima; ako bi je on 
uvrebao koji put na prozoru, kako je prosula niz vrat liepu kosu, 
a to će ona, čim ga ugleda, umaći, što njemu dakako opet novieh 
jada zadaje. Tako se taj roman dugačkom povorkom pjesama, u 
velikoj monotoniji, s mnogo repeticija, produljuje i bez kakova za¬ 
pleta. Na pjesme, kojimi se tek jedan sladak i ljubazan pogled 
moli, može se nadovezati velik broj pohvalnih pjesama, kojima je 
zadatak slaviti .čudesnu moć njene ljepote — to je u sredovječnoj 
lirici čitava posebna rubrika, koja ima i svoje posebno ime —. Ali 
sve to nije još ništa naprama glavnoj sadržini, koja sada dolazi, a 
to je 1 j u b a v n a b o 1 j e z a n. To je istom onaj beskonačni, za sre¬ 
dovječnu, naročito dvorsku liriku toliko karakteristični predmet. Iz 
ovoga mora od uzdisaja, cviljenja i sfiza pomaljaju se tada negda 
prvi znaci njene naklonosti: sladak pogled i posrajeh, na što pjes¬ 
nik samo da ne svisne od radosti; budi da ga ona za zdravlje pita, 
budi da se s njim potajno rukuje, da mu cvieća daje itd. Najposlije 
nakon duga zaludna nadanja ori se pun ushita i razblude izraz o 
podpu noj sreći, koja je u nekoliko dugačkieh te prilično dosadnieh, 
ali i dosta nečednieh pjesama s velikim detailom ispripoviedana. Do 
skora eto već i simptoma, da će se to blaženstvo razvrći. I zbilja 
pod konac, tako bih bar ja te pjesme razredio, dolazi obligatno 
kajanje: pjesnik se hvali, da je prost od ljubavi, sad se je i 

k bogu okrenuo, sve mu je tašto do vjere, ufanja i ljubavi; jedna 
mu je samo čista ljubav, to je ljubav k bogorodici i Isusu! — 
Evo, to vam je što u kraće izraženi sadržaj od kojekakovieh 
700 pjesmica! Doduše, ljubiti, ljubljen biti i pjevati o ljubavi — 
to je možda najstarije umieće na ovom svietu: to kako umije danas, 
tako je i prije 400 godina umio i naš narod u svojoj poeziji. Slučaj 
htjede, da su se u istom zborniku, koji sadržaje prikupljene pjesme 
Menčetića i Držića, sačuvale nekolike lirske pjesme, spjevane skroz 
u duhu naše narodne poezije, kako je danas dobro poznajemo. Ja 
ne bih znao ovaj čas presuditi, da me tko pita: jesu li ono zbilja 
prave narodne ili tek na narodnu spjevane pjesme; bilo jedno ili 
drugo, prem da ja mislim, da ih je Držić spjevao, svakojako ne 
možemo dosta zahvalni biti sretnomu slučaju, što nam je turio u 
ruke toli krasnu paralelu! Da vidimo samo na jednom primjeru 
golemu razlikost. Pjesma, u kojoj se ogleda pravi karakter narodni, 
pjeva ovako: 

Djevojka hodi po zeleni travi, 
krunicu nosi od rožic na glavi. 

Očima meni srdacce zarnami, 
da srce gori ljuvenima plami; 
jošte me rani đvima tanci prami, 
da želim smrti, hrlo ka me hrani. 

Tako ti bože tvoju tnajku shrani, 
može li biti dielak meni pravi 
od vienca tvoga, koj nosiš na glavi? 

Tako me bože oda zla ubrani 

i još mi bože čačka i braca shrani: 
tebi se hrani vas tvoj dielak pravi 
od vienca moga, koj nosim na glavi, 
koji sam brala po velici slavi. 

A pjesma umjetna glasi ovako: 

Do sada ljuven stril ne čutih srdačcem, 
jaki no ove vil, koja sja sunaccem, 
gdi nosi obraz svoj jaki no cvit ružan 

ter mogu reč ovoj : svak joj se da sužan 
U plamen otidoh, odkoli nju slidih, 

za č dosti obidoh, liepos nje ne vidih; 
ni gdi čuh nje ures, komu bi prilika 
krunica ali vez od cvitja razlika. 

Tko ne razabire izmedju ove dvie pjesme golemu razlikost? Ne će 
li svatko, čitajući ili slušajući ovu drugu pjesmu, umah bez oklie- 
vanja izreći o njoj sud svoj, da u njoj nema narodnog mišljenja, 

narodnog osjećanja, da ovako narod ne pjeva o ljubavi. AF gle, 
eno nara u prvoj pjesmi živa svjedoka, da su naši tadašnji pjesnici 
takodjer pravu narodnu liriku poznavali! Za što dakle ne htjedoše 
pjevati na narodnu i prema narodnoj lirici ? Ja odgovoram: jer im 
toga ne dopuštaše pravac tadašnjega vremena, tomu se protivljahu 
ideje, on čas moderne o ljubavi, naročito o ljubavi, kako se smije 
u poeziji prikazivati. Ali sada nastaje novo pitanje: kad su Men- 
Ćetić i Držić dobro znali — a kako ne bi znali, ta po Dubrovniku 
se za cielo često orio glas narodne pjesme, kad nam Filip de Di- 
versis čak običaj naricanja pripominje — kad su, velju, znali, što 
i kako narod pjeva o ljubavi a opet nijesu htjeli k njemu u školu 
poći, da gdje su naučili ono svoje drugačije, nenarodno pjevanje 
o ljubavi? u čijoj li su školi sebi onaj drugi pravac pribavili? 

Najpreče bilo bi pomišljati na upliv suvremene, tada već i 
u Dubrovniku zastupane poezije latinske. Ali koliko nam je bar 
općenito karakter ondašnje latinske poezije poznat, od kojega ni¬ 
jesu za cielo ni dubrovački .latinski pjesnici odstupali, ne može se 
reći, da bi se u lirici Menčetićevoj i Držićevoj i kolik znatniji 
upliv one poezije ogledao. Taj bi se upliv, da je kolik bio, očitovao 
i u naše dvojice po svoj prilici oniem načinom, kao u njihova ne¬ 
što mladjega, ali njima nepoznata suvremenika, Hvaranina Hanibala 
Lučića, koji je po uzoru tadašnje latinske poezije sastavljao već i 
poetske epistole, epigrame, epitafije, panegirike itd. Ali u naših 
lirika nema takovieh primjera: njima bijaše do nečega drugoga. Ako 
su hrv. pjesnici nahodili u latinskoj poeziji uzoritih primjera za 
upravo spomenute vrsti pjesama, a ono su za ljubav, kako je 
valja u poeziji slaviti, pravi vještaci preko mora življeli, i to ne 
u učenoj latinskoj, već u narodnoj talijanskoj poeziji. Onamo dakle 
moradijaše se svraćati pogled onieh naših liriskih pjesnika, koji 
odabraše svjetsku ljubav za predmet svoje poezije: a to i bješe, 
kako rekosmo, glavni zadatak pjesama Menčetićevieh i Držićevieh. 
Literarni historik, koji pristaje uz današnja načela literarni-histo- 
rijskog istraživanja, dužan je svagda predmet svoga zanimanja 
čak onamo pratiti, gdje mu historijsko-genetički pravac njegovieh 
studija izvore i uzore njegova predmeta pokazuje. Razumije se 
dakle, da je i mene u ocjenjivanju lirike Menčetićeve i Držićeve 
izravan put u Italiju vodio, na liriku talijansku, Danta i Petrarku 
i čitavu legiju tako zvanieh Petrarkista. Ja se ne mogu pohvaliti, 
da sam sva tomu potrebita studija učinio; to da sam i htio, n(L 

bih, bar u Zagrebu, nikako mogao, gdje mi je već za ovu malenu 
raspravu svak čas pomoći nestajalo, da ne bude prijatćlja u Beču, 
koji rado u pomoć pritječu. Ali sravnjujući bar ono i onoliko, ko¬ 
liko se dalo, dodjoh skorim do tog uvjerenja, da tko želi po'dpu- 
noma razumjeti našu staru liriku, nije mu još ni sve to dovoljno. 
Istina, naš seje cvietak rascvao gotovo s isto onakovimi bojami, 
s isto onakoviem mirisom, kao u prekomorskih susjeda: ali su ovo, 
jedno i drugo, tudje boje, tudj miris. Prekorit će me tko god drzo- 
vitošću, što spominjući imena: Dante i Petrarka, još jednako smi¬ 
jem govoriti o tudjeru. Toga se ukora ja ne bojim. Za što ne? jer 
stoje uza me, ili da bolje rečem, preda mnom ljudi, kojih su za¬ 
sluge za historijsko - genetičko istraživanje romanskih literatura 
svietu poznate; a oni dokazuju, i to u najnovije vrieme, da tko 
hoće podpunoma razumjeti staru talijansku liriku do Petrarke a i 
samoga Petrarku, ne smije nikako mimoići poezije provencalske 
iliti poezije tako zvanieh trubadura. U samoj Provenci ne ide do¬ 
ista trubadurska poezija preko konca XIII. vieka; ali za to što je 
u svojoj pravoj domovini toli rano odcvala, nije još ipak sa sviem 
prestala živjeti, niti je prestalo njeno mogućno utjecanje na su¬ 
sjedne literature. Pravieh trubadura davno već nije bilo na svietu, 
dok je duh njihove poezije još jednako živio. Takovieh ljudi, kao 
su: Amador de los Rios, Bartsch, Bellermann, Diez, Ebert, Mahn, 
Mussafia, Raynouard, Reumont, Ruth, Ticknor, Wackernagel, Witte, 
Wolf, neoboriva je zasluga, što su djeli svojimi ne samo narav 
poezije trubadurske razjasnili i protumačili nego i njen svestrani 
upliv na svu ostalu sredovječnu liriku toli romanskih koli german¬ 
skih naroda osvietlili i dokazali. I zbilja jedva da se može i po¬ 
misliti ljepše te ugodnije zanimanje, nego li je taj studium sredo¬ 
vječne lirike umjetne, gdje su si lirska poezija provencalska i staro- 
francuska, portugalska, katalonska i kastilska, sjevernoitalska i si- 
cilska, jedna drugoj kao ruku dodavale te se u jedno kolo hva¬ 
tale! A nama raste ponos, što vidimo najposlije i našu mladu, gdje 
stidljivo stupa u to njihovo kolo. 

Da vidimo, kako je to moguće bilo. U svom Članku „Del 
codice Estense a (Sitzungsberichte der kais. Akad. der Wiss. Wien, 
B. LV, H 2) govori Mussafia ovako : „Provencalska poezija imadjaše 
u svako doba u Italiji mnogo broj ni eh i marljivieh gajitelja. Tko 
da ne zna, kako su na talijanske dvorove dohodili mnogi truba¬ 
duri te ondje prijazno primani bili, i kako su mnogi Talijani, oso- 

bito na sjeveru, svojemu još posvema ne izgladjenomu narječju 
predpostavljali provencalsko, koje bješe već tolikiem brojem naj- 
uglađjenijih pjesnika proslavljeno. Lirici XIII., a stranom i lirici 
XIV. vieka, Dante, Petrarka, Francesco de JJarberino a u prozi 
novele sadržavaju nebrojenieh dokaza o tiesnom snošenju izmedju 
Provence i Italije. Ali i puno kasnije ne mogoše Talijani sa sviem 
zaboraviti na svoju posestrimu; iza pjesnika, koje oduševljavaše 
pjevanje trubadura, dodjoše učenjaci. O velikoj ljubavi, koju su 
Talijani jednako iskazivali jeziku i sjajnoj, ako i kratkotrajnoj 
književnosti provencalakoj, svjedoče nam još danas mnogi rukopisi 
provencalski, koji se nalaze po raznih knjižnicah italskoga polu- 
otoka u . Za dokaz tomu izbraja Mussafia redom sve do sada po¬ 
znate rukopise XIII, XIV, XV i XVI vieka, kojih ako i ima 
mnogo, ipak su sve to samo neznatni ostatci od onoga, stoje ne¬ 
koć bilo. Već ove rieči temeljitog znalca svoje književnosti oprav¬ 
davaju moj, ovoj studiji nadjenuti naslov; ali da vidimo i dalje. Ima 
još i drugi put, kojim je staro trubadurstvo opet u XV. vieku iz 
nova došlo u Italiju.. 

Trubadurska poezija nadje vrlo rano odziva na pirenejskom 
poluotoku, imenito po nekojih krajevih, kao: u Kataloniji, Ara- 
gonu i naročito u Portugalu, gdje se sam kralj Dionizij (u XIII v.) 
stavio na čelo svoga kruga visokorodjenieh pjesnika, koji stvoriše 
bogatu dvorsku liriku portugalsku, u mnogome ovisnu o uplivu 
provencalskom, ali spjevanu u jeziku staroportugalskom iliti gali- 
cijskom (sr. Diez, die erste portugiesische Kunst- und Hofpoesie, 
Bonn 1863, str. 10 i slied.). Ova staroportugalska lirika s jedne a 
katalonska, najbliža susjeda provencalske, s druge strane (o kata¬ 
lonskoj poeziji sr. Ebertov članak u Jahrb. f. roin. und engl. Liter. 
B. II, 241), utjecahu u poeziju kastilsku tako, da su Kastiljani do 
skora, što bi god sastavljali u visokom stilu dvorske lirike, gali- 
cijskim narječjem pjevali, kao Alfonso X (1252—1282), sin Fer¬ 
dinanda III poimenu svetoga. Kastilsko narječje čini se da nije 
bilo tada još dovoljno prikladniem smatrano za onaj visoki dvorski 
ton, a to je Kastiljane privoljelo, kad već nijesu htjeli poput Ta¬ 
lijana upotrebljavati jezika provencalskoga, da se posluže oviem na¬ 
rječjem, koje im je doista i bliže bilo. Nu pod kraljem kastilskim 
Ivanom I. i Henrikom III. javljahu se već i na kastilskom dvoru 
klice tanahnije druževnosti te nastojahu, da se za visoku dvorsku 
konversaciju i u domaćem narječju izraz nadje. To se zbude pod 

Ivanom II. (f 1454), koje je vrlo ljubio muziku i poeziju. Plodovi 
ove kastilske poezije dvorske sačuvaše se u raznih cancionerih, o 
kojih sr. Wolfa Studien zur Geschichte der spanisehen und portu- 
giesischen Nationalliteratur, Berlin 1859, 205—210. Istodobno, t. j. 
u XV. vieku, sklapahu se isto tako poetska društva i na dvoru 
kralja aragonskoga Ferdinanda I. (od god. 1412—1416), imenito 
pak sina mu Alfonsa V. (1416—1450). I ovi pjesnici pjevahu u 
duhu kastilske lirike, a o njihovoj poeziji svjedoči nam takodjer 
nekoliko cancionera. Ali što je za nas najvažnije, pomenuti kralj 
Alfonso V. bješe političkim okolnostima spleten s Italijom te živ¬ 
ljaše, kako iz historije znamo, na priestolu napuljskom. Humaniste 
talijanski ne mogu ga dosta nahvaliti, koliko sije zasluga stekao 
za studija klasička (sr. Voigt, 1. c. 219—232); ali o isto tolikih 
zaslugah njegovih za poeziju domaću nemaju oni rieči. I nije čudo, 
veli Mussafia u svojoj raspravi „Ein Beitrag zur Bibliographie der 
Cancioneros aus der Marcusbibliothek in Venedig u (Sitzungsber. LIV, 
H. 1—3); ta u XV. vieku moradijaše svaki pojav duhovnoga ži¬ 
vota, koji se očitovao u narodnom, kamo li istom u starom jeziku, 
skroz potamnjeti pred sjajem stečevina na polju staroklasičkom. 
Ali u naše vrieme, dodaje isti Mussafia, gdje svi moderni narodi 
nastoje, da u historiji svoje književnosti podju tragom njezina raz¬ 
vitka, valjalo se nadati, da će biti priznate i po vriednosti ocie- 
njene takodjer one zasluge, što si ih je kralj Alfonso V. u tom 
pravcu' stekao kod svojih suvremenika. Ovo je istraživanje žalibog 
istom na početku te do sele slabo razjašnjeno, tako da ovdje ne 
možemo jošte zrelieh plodova ubrati. Mi znamo samo toliko, daje 
Alfonso upravo u Napulju sjajniem krugom pjesnika okružen bio. 
Još i danas ima jedan kodeks u Madridu, za koji je dokazano, da 
je pisan u Italiji: to je tako zvani Cancionero de Lope de Stiiniga, 
čitav nije jošter izdan ali su priopćeni iz njega odlomci s obšir- 
niem narisom poetske radinosti na dvoru Alfonsa V. u Napulju u 
djelu, koje ja tek po imenu poznam: Amador de los Ros, Historia 
critica de la litteratura espanola, tom VI u Madridu god. 1865. 
Mussafiji podje za rukom pronaći u mletačkoj knjižnici još jedan 
kodeks istoga sadržaja, pisan na pergameni sredinom XV. vieka, 
koji je već po tome jako znatan, što je većemu dielu pjesama pri¬ 
ložen ovdje talijanski prievod; a tko zna, koliko će se toga jošter 
danas sutra pronaći. Evo dakle, još sredinom XV. vieka ima to¬ 
liko živieh dokaza o podpunomu cvjetanju kastilsko-talijanske lirike 

dvorske, koja nije ništa drugo van baštinica lirike trubadurske, 
kao neki njezin paljetak; jer da navedem o tome sud vještaka 
(Wolf, Studien 11—12): ova je dvorska lirika i sadržinom i tonom 
posve slična provencalskoj, osobito kasnijoj; i ovo je poglavito 
poezija konversacije, koja se kreće u tiesnom krugu dvorske ga¬ 
lanterije, u granicah tadašnjega bon-tona te se za to ni čim toliko 
ne odlikuje, koliko siromaštvom ideja i monotonijom. Ovako ka- 
rakteriše čovjek znalac ovu poeziju lirsku, koja cvatijaše sredinom 
XV. vieka u Napulju, pače ne samo u Napulju, nego po što je 
Alfonso neko vrieme u Milanu kao prognanik živio, i onamo slie- 
djaše ga ljubav njegovieh vjernih prijatelja i pjesnika. Držim, da 
bi suvišno bilo istom dokazivati, u kako tiesnu snošenju trgovač¬ 
kom stojaše republika dubrovačka sa cielom Italijom, najpače s Pu- 
ljom; za samoga Alfonsa V pripovieda historija dubrovačka (sr. 
Resti 372), da je potvrdio republici sve dojakošnje povlasti, a kra¬ 
ljica Ivana II. dozvoljela im, da u svih primorskih gradovih osnuju 
svoje konsulate. Prilike bijaše dakle dovoljno, da i o duhovnom 
životu, koji je u to doba vladao u kraljevstvu napuljskom, što godj 
naši stari Dubrovčani doznaju. Jesu li pak zbilja i odavle štogod 
uzajimali, to će moći istom budućnost dokazati, kad se po tanje 
dozna za narav toga kasnog i pošljednjeg cvietka nekoč toli silno 
razvijenih lirika dvorskih. Medju tiera, da se i nadje, da naši stari 
lirici nijesu poznavali poezije kruga Alfonzova, to nama ne smeta 
ništa: naša lirika za to ne prestaje biti gradjena po tudjih idealih. 

Prelazeći na sadržaj naše lirike iz bližega, jedva je potrebito, 
da se ogradim protiv krivog shvaćanja mojih misli, što bi bilo 
onda, kada bi mi tko podmetao, kao da želim našu liriku u svemu 
i svačemu podpunoma izjednačiti s talijanskom, nekmo li s proven- 
calskom. To niti jest niti može biti moja nakana. Ta i starotali- 
janska, staroportugalska i kastilska lirika, o kojih očitoj suvislosti 
sa trubadurskom ne može biti više nikakove sumnje, imaju kraj 
mnogih zajedničkih vlastitosti ipak i zQatnieh osobina: kamo li ih 
ne bi imala stara hrvatska, koja ipak već nešto po odalje od njih 
stoji. Ali se ovdje o tome ne radi. Osobine naše stare lirike lako 
će se i poslije razabrati, kad se samo jednom srodnost, pače isto- 
vetnost u glavnih pojavih konstatira; kad se dokaže, da baš ono 
u našoj staroj lirici, što nain kao strano i neobično najvećma u 
oči udara, sačinjava bitnu sastavinu ne jedne samo talijanske, već 
sviju sredovječnih romanskih poezija, najpače i trubadurske. 

Glavni je predmet sviju sredovječnih lirskih poezija: lj ubav. 
Ali ovo pjevanje o ljubavi bijaše u dvorskoj lirici trubadurskoj 
smatrano nekim uvjetom dvorske galanterije, koji je čak posebnieh 
studija trebao. U južnoj Francuskoj imadjahu, da mimogredice i 
to napomenem, po što je već počela prava poezija opadati, Čitavieh 
uputa o ljubavi, kojih izvorom bješe djelo Ovidijevo: ars amandi, 
(sr. F. Wolf, iiber einige altfranzosische Doctrinen und Allegorien 
der Minne). Iz toga izvornoga pravca, kojim bješe pošla poezija 
provencalska, tumači se neka općenita vlastitost sviju sredovječnih 
romanskih lirika, koju su već mnogo puti literarni historici istakli, 
na ime da svi pjesnici nekako na jedan kalup pjevaju, da se 
poetski produkti od mnogo njih mogu uzeti gotovo kao da su od 
jednoga: svi su jednakiem duhom zadahnuti, svuda ista gledišta, 
8 kojih pjesnik na svoj predmet gleda, te se samo u toliko može 
govoriti o većoj poetskoj cieni, u koliko koji umije s istoga, svima 
zajedničkoga vida i pogleda stvar svoju dosjetljivije i oštroumnije 
prikazati. Takovo bijaše već i samo ono vrieme, mudro veli Diez 
(die Poesie der Troubadours, 123), koje je ljude na neki stalni i 
zajednički način mišljenja i osjećanja nagonilo. Odatle dakle u 
svoj sredovječnoj lirici onaj tipski, konvencionalni način izraži- 
vanja svojih osjećaja, koji uništava svaki individualizam do krajne 
monotonije te pod normalnom maskom usiljenog idealizma sakriva 
istinu, koja je često sa situacijom pjesme u najvećoj protivnosti. 
Za to se može doduše reći, da nam ova poezija dobro predstavlja 
sliku tadašnje mode, tadašnjega bon-tona, ali se ne može reći, da 
bi to bila slika realnog stanja i karaktćr^ onoga vremena (Wolf, 
Studien 199). 

Ovo se tiesno zajedinstvo njihova mišljenja, osjećanja i pje¬ 
vanja očituje još i vanjskim načinom, na ime tako, da su poetski 
proizvodi sviju pjesnika jednoga kruga i jedne škole obično pri¬ 
kupljeni u jedan zbornik iliti cancionero. Za to ima vrlo različitieh 
cancionera (sr. o njihovih razlikostih Wolf, Studien 105). Čudno¬ 
vato jest i više nego li puki slučaj, da su se i pjesme obaju naših 
lirika, Menčetića i Držića isto tako u jednom cancioneru sačuvale: 
to je cancionero Marina Ranjine, pisan njegovom vlastitom rukom 
g. 1507. Odakle ja to znam, o tome govorit ću na drugom mjestu. 
U tom dakle cancioneru pomiešane su pjesme Menčetićeve s 
Držićevimi bez razlike, a cielo to njihovo zajedničko blago pore¬ 
dano je redom alfabetskim! A to bi tako udešeno ne možda 

kasno negdje u XVII. ili XVIII. vieku, već urnah god. 1507., 
dakle jedva što umrieše. 

Ali još više, nego li u toj vanjskoj imitaciji, vidi se u duhu 
naše stare lirike, da stoji u najtješnjoj svezi sa svimi sredovječ- 
nimi liri kami naroda romanskih, najpače i sa poezijom trubadur- 
skom. Već sam rekao, da je i našoj lirici glavni, da gotovo jedini 
predmet: ljubavi 1 j u b a v n a b o 1 j e ž a n. U toj jednostranosti dieli 
ona više manje jednaku sudbinu sa svimi sljedbenicami poezije 
trubadurske. A to je sa sviem lako i dokučiti, za što bi ovako. 
Svaka lirika, koja niče iz tudjeg sjemena a ne osniva se na teme¬ 
lju narodnom, ne mogući pored bitno proraienjenih situacija i pre¬ 
misa kretati se u cielom obsegu svojih uzora, postaje mlitavom i 
dosadnom. Što je pravi trubadur nekoč putujući po dvorovih veli¬ 
kaških razbudjivao fantaziju svoju bujnom raznolikošću utjecaja, 
prizora i prigoda; ili što je pjesnik visine Petrarkine u sjajnom 
položaju društvenom umio tako udešavati, da bar po nešto odoli 
monotoniji — to se u stiešnjenih granicah, u uskom krugu života 
izvrže na suvišno, nesnosno ili nerazumljivo, pače ako se imitacija 
pregoni, posve lako i na s'miešno, jer protunaravno. Od takovieh 
mana nije ni po što prosta najstarija hrv. lirika. U poeziji Menče- 
tićevoj i Držićevoj ima množina prizora i situacija, koje su za 
tadašnji život dubrovački, još i onakve kakve su, posvema nena- 
ravske i lažljive, prem da ih je pjesnik, primoran razlozima pro- 
mienjenih okolnosti, već i sam puno bljedijimi bojami slikao te 
tako rekući samo nekakav slab odsjev uzora svoga podao. Ako 
neki temeljiti znalac provencalske lirike (Diez 135) taj sud o njoj 
izriče, da se ima veće smatrati poezijom razuma, nego li čuvstva, 
a to će se u njezinom pošljednjem, dosta nejasnom odzivu, kakoviem 
ja konačno smatram staru hrvatsku liriku, sigurno još jače isticati 
refleksija mjesto čuvstva, hladna dialektika mjesto rieči, koje idu 
od srca. Pa kako i ne bi? Ta to nijesu više vremena onog idealnog 
viteštva i galanterije, prozaizam preotima mah; —razum je radniji 
od fantazije. Za to molim vas, što može značiti na priliku ovaka 
situacija, koju pjesnik, pjevajući o ljubici, slika: 

Ljubica pripros cvit, nu liepo za č vonja, 
ni vitez taj na svit, ki ne će sit s konja, 
da nje bus utrže i stavi za klobuk 
i u tul još vrže, gdi stoji stril i luk! 

Ovakovo je pjevanje za cielo imalo smisla u XI., XII. ili 
makar još i u XIII. vieku u Evropi; ali koncem XV. vieka? 


Digitized by 


Google 



21 


Našoj lirici nestaje napram njenim življim uzorom od pri¬ 
like ono, što Wackernagel (Altfranz. Lieder und Leiche, 169) 
* kazuje za umjetnu liriku starofrancusku napram trubadurskoj. 
Nijesu u njoj dosta živahno i nazorito predočeni niti odnošaji na¬ 
pram osobi pjesnikovoj niti napram osobi one, u koje slavu pjeva. 
U svoj sredovječnoj lirici, naročito provencalskoj, govori pjesnik o 
sebi vrlo često, svagda s nekim ponositim osjećanjem vrline svoje 
i svoje umjetnosti (sr. Diez 36—38). Neka reminiscencija tih sta¬ 
rih, istinitih vremena, kad no je zbilja pjesnik svuda odlikovan a 
pjesma mu svuda slavljena bila, živi još i u našoj lirici, ali tek 
vrlo općenito; kao n. pr. kad pjesnik kazuje o sebi: „ne znaš li 
gospoje, pje sniva c er sam ja, za pjesni ter moje od mnozih ime 
sja w (I., 3), ili: „ne znaš li, gospoje, jer imam ja kripos satvorit 
da poje sve dni se tva lipos u (I., 4), ili opeta to isto, samo malo 
drugačije: „ne znaš li, jer sam ja on, kruno povita, za koga t’ 
ime sja po stranah od svita u (III., 48). U trubadura valja tražiti 
prvi izvor onakovu ljubavnomu odnošaju, gdje se sva ljubav koju 
neka gospodja poklanja, na tome osniva, što je predmet njene 
ljubavi pjesnik, te će je pjesmom svojom proslaviti. Tako se i u 
našoj lirici sva nada pjesnikova, da će steći ljubav, zbilja samo na 
tome razlogu temelji, kako se vidi u toj pjesmi: 

Kroćahta diklice, ako ćeš slaviti, 
ako ćeš tve licce da slove na sviti: 
poteci sad hrlo, veće dni ne gubi, 
ter mene za grlo uhvativ poljubi; 
za što sam oni ja, za koga na saj svit 
od mnogih ime sja i cafti kako cvit; 
za što sam pjesnivac i pjesni za č tvoru, 
od kojih jur vinčac ljuveni zadvoru. 

Ova se misao opetuje vrlo često. Ime svoje odkriva nam 
Šiško jedan jediti put, kad no veli: od prevelike sreće što ga je 
sladko pogledala „jer podjoh daleče od ljudi toga dil, da mi tko 
ne reče: Gjismundo što s’ viđil“ (z. rkp. 262). Što bi on inače 
radio, kako li drugačije živi, o tome nigdje ni rieči: u cieloj lirici 
nema mjesta i za kakav drugi refleks, do ljubavi, njezina čemera 
i njezinih slasti. 

U trubadurskoj poeziji znamo, da je pjesnik t. j. trubadur 
svoje pjesme većinom sam pjevao, kad što ih čak i u muziku 
stavljao; kad ne bi sam pjevanju vješt bio, vodio bi sobom svoga 
pjevača, jongleura (t. j. nekošnjeg: joculatora) sr. Diez, 39—43. 

I od tog običaja sačuvala se neka tamna uspomena preko sviju 
sredovječnih lirika umjetuih čak do nas. Nas pjesnik predbacnje 
svojoj gospodji nezahvalnost te veli: „toj li bi plata za pisni, u‘ 
kojih ja postavih ures tvoj vrh sunca ki nam sja, zorome raneći 
jak ptice iza gor, tebe ja služeći, poj ući prid tvoj dvor 44 (z. 
rkp. 680), ili na drugom mjestu: „nesrećne me pjesni, ke rekoh 
prid tvoj dvor, cyeć tvoje ljubezni za dat ti razgovor 44 (z. rkp. 
707). Mjesto što bi pjesnik sam išao, da svojoj odabranoj gospodji 
pjesmu pjeva, bijaše i taj običaj u trubadura, da su jong- 
leure ili druge pouzdanike šiljali: to je više puti već za to tre¬ 
balo, da ljubavni odnošaj tajnim ostane (sr. Diez 159): odatle u 
tako zvanoj tornadi od kancone apostrofa na onoga čovjeka. U 
promienjenih okolnostih, kakove bijahu za starofrancusku, staro- 
talijansku liriku, spominje se u tornadi sama pjesma: to je ona 
iz talijanske lirike svakomu dobro poznata apostrofa na kanconu. 
U našoj lirici nema takove apostrofe, ali za to dolazi često pjesma 
u formi personifikacije, kako je na ime pjesnik svojoj gospodji 
odpravlja te joj naputak daje, sto će tamo govoriti što li činiti. 
N. pr. z. rkp. 615 : podjite me pjesni u one od gospoj itd. ili z. 
rkp. 746: pjesance pritužna, molim te, hotij poć itd., ili z. rkp. 
811: knjižice nut podji, hrlo se odpravi, k onojzi gospoji, drago 
ju pozdravi itd., ili z. rkp. 410: pjesance kad budeš na skutu 
toj fravi itd. 

Još znamo iz naših pjesama toliko, da pjesnikova „boljezan 44 
koju mu ljubav zada, traje puno godina: to su i naši lirici onako 
vjerno registrirali, kao što ćete takovieh računa n. pr. u Pe- 
trarke naći. Na priliku (z. rkp. 81*2): „jurve je do sada tri ljeta 
srdačce, er mi se raspada u željah srdačce 44 ; ili (z. rkp. 674): 
„jurve su pet lita ja tebe da služu 14 ; ili (z. rkp. 562): „ako ja 
ures tvoj ne vidim u moj kril, od koga jes ovoj sedam lit nošu 
stril 44 , ili (z. rkp. 458): „ona jur da mista travicom ne ženu, na 
kojih godišta osam gre da venu 44 , čak (ak. rkp. II, 24): „eto 
znaš, da prodje dvaš do sad šes godiš, odkoli gospodje život moj 
gospodiš, 44 sr. u Petrarke: sedam godina (sest. 2), deset godina 
(canz. 4), jedanaest godina (son. 40), četrnajst ili dva puta sedam 
godina (son. 51, 69). Tečajem toga dugotrajnoga plakanja i jadi- 
kovanja da bi nam monotonija bar i koliko odlahnula, dolaze u 
sceneriju neke neznatne promjene; imenito i pjesnik i gospodja 
njegova udalje se po koji put, ali tek na kratak čas. 

Da li se to u istinu dogodi ovako ili pjesnik samo za to 
htjede, da može što nova reći: to je težko presuditi. Samo se već 
kaže, da bi svaki ovaki odlazak pjesniku samo još jačim dokazom 
bio, koliko je nesretan bez svoje gospodje: „komu hoću zled, ino 
mu ne budi, ner slatki svoj pogled da malo požudi, kako ga ja 
žudih u tudjih stranah sad" (z. rkp. 583), ili: „čineći u meni tko 
zadje daleče da želji ljuveni svršeno uteče: ja za toj otidoh u 
tudje jur strane ter nadjoh gdi pridoh veći trud i rane" (rkp. 
544); po jednoj pjesmi može se misliti, da je to pjesnikovo puto¬ 
vanje do Zadra smjeralo (sr. u z. rkp. 356). Isto tako, kad ne 
bi nje u gradu, ne bi radosti: „prisvitla gospodje, tako mi života, 
kada ti van pođje, os ta grad sirota, osta grad kako pust: ne mnih 
ja sam ovoj, od mnozih nu sam ust čul ovoj sluga tvoj" (z. rkp. 
409). Jednom se kazuje, da je ona otišla preko mora (z. rkp. 
353): „otide dim uprav priz more ljuven stril itd." 

Evo, tiem izrekoh sve, što se iz same pjesme može doznati 
o osobi pjesnikovoj. 

Isto je tako maglovito i ono, što se njene osobe tiče. Pjesnik 
ne odaje nigdje njena imena, pače ga navlaš zastire kojekakvimi 
aluzijami pjesničkimi, kano: da se od slave zove Slavom (II., 15, 
18), daje zgodno prozvana Dražicom, jer je draga (II. 19) — 
inače mu je općenito „gospođja" ili „điklica", čak dva puta „frava u ! 
Spomena je vriedno, što i naši pjesnici mnogo puti izriekom kazuju, 
da ne smiju svoje gospodje odati, da njihova ljubav mora ostati 
skrovita, n. pr.: „i minut kroz tvoj dvor svak može, nego ja ne 
smim te viditi; da nu sam sam uzrok, da t’ za me sliditi ne bude 
ki prirok" (z. rkp. 191) ili: „vim da moj razgovor Kupido sam ne 
vi ni Venus; toliko skroveno gospodji toj služu, od koje ljuveno 
još liepos ne družu" (z. rkp. 597), ili (z. rkp. 554): „ma nu se 
pozriti slobodno ne smimo, meu nami sakriti ljubav ku tajimo", 
čak u tom glasu: „za toj se uzboju, hoću se zadavit, da tebe 
gospoju ne budem projavit (II., 116). Za to i veli pjesnik (z. rkp. 
785): „gizdava diklice, bolje je strpjeti u srcu tužicu, neg druziern 
izrieti; jer druzi ne će htjet potajno držati, nego će brzo riet i 
druziern dat znati." Svi se literarni historici u tome slažu, da je 
taj daleko razgranjeni običaj sredovječne lirike umjetne, sakrivati 
svoju ljubav a o tom ipak puno govoriti, potekao iz trubadurske 
lirike (sr. Diez 147, Wackernagel 208, Diez portug. Kunst- und 
Hofpoesie 95) 5 ali nema sumnje, da je to često puta vrlo dobro 

došlo pjesnikom, jer su zbilja razloga imali, ljubav svoju držati u 
tajnosti. Smije li se takav razlog i kod naših pjesnika predpostavljati ? 
ili je i to kod nas, kao mnogo drugo, tek konvencionalna forma, 
koju naši pjesnici nadjoše da spada u sistem lirske poezije te je 
upotrebiše i ne pitajući, ne bi li mogli bez nje biti? Na to je 
teško odgovoriti, već za to, što se iz same poezije ni to ne vidi, 
da li je njihov predmet ljubavi, ona toliko slavljena gospodja, 
čeljade udato ili ne udato? Nego s istaknutiem pritajivanjem stoji 
u savezu drugi pojav naše lirike, koji i opet literarni historici iz 
istoga izvora, 11 a ime iz provencalske poezije, izvode: strah od 
ljudi, da za ljubav ne saznaju, briga pjesnikova za čast i poštenje 
svoje gospodje, i najposlije strah od zavisti (Diez 148). U nekoj 
pjesmi, koja ponavlja čitav tečaj ljubavi (z. rkp. 447), pripovieda 
pjesnik, kako mu je gospodja poručila: „ne primi u zazor, ako 
me u skore ne vidiš na prozor, jer mi se ne more, da nara se zli 
ljudi po pamet ne stave i ti se tač bljudi, jer vidiš što prave 44 ; 
a na drugom mjestu kazuje i opet ona (z. rkp. 520): „ne ljubljah 
nere mrah, nu na glas bih ljudem, reče^ ter imah strah, čas našu 
da zbljudem 44 . Po svjedočanstvu pjesama stoji još više njemu do 
toga, da sahrani njenu čast: „pritrpih velik trud za tvoje pošte¬ 
nje 44 (III, 121), „er ljubim tvoju čas« (z. rkp. 811), „ma se sam 
uklonil cjeć tvoga počtenja 44 (z. rkp. 525), „za vele vremena ne 
služih ku služu, za čas nje imena voleći da tužu w (z. rkp. 520) itd. 
A zavist, za koju rekoh, da se je po svuda u sredovječnih lirikah 
pjesnici boje, bijaše i u nas povodom tužbe i proklinjanja: „ne 
scieni zlo veće na svietu moja svis, neg li tko zameće medj dragim 
nenavis w (z. rkp. 321), ili „zavidos koja bdi kako straž dan i 
noć, ukazat kako bi gdi mogla svoju moć ter mene rastavi s onomzi 
od gospoj, bez koje ljubavi veniše život moj 44 (z. rkp. 519) itd. 

U nekom starofrancuskom rukopisu XIV. vieka, gdje se teo¬ 
retski raspravlja pitanje „kolika je moć ljubavi 4 *: la puissance 
d’amour (sr. F. Wolf, Doctrinen 4), govori se 0 tome, da valja 
napram gospodji odabraniem načinom govoriti. To je, što se ondje 
zove maniere de parler. Ovo pravilo, crpeno iz života, valja i za 
tadašnju poeziju. Zadnji glasovi tog pravila odjeknuše čak u našoj 
lirici, gdje se više puti spominje, kako pjesnik ne smije neredno 
govoriti: „ter ne ću spovidit, neredno što bude, da nu ću govorit 
rič, ka je prilična 4 * (I, 61) ili: „nisam tej smilosti, da vam se spo- 
vida, ke sčekam milosti 44 (z. rkp. 66), a osobito ovo (z. rkp. 164): 

„nitko me ne ima toj prašat kako bi, za č se reć ne prima ni 
slišit podobi 44 . Dakako kad pravo uzmemo, .u prkos toj tobožnjoj 
pažnji na bon-ton kazuje pjesnik ipak i suviše toga: vidi se, da 
je sada već i to tek konvencionalnom formulom bilo, koja ne sto- 
jaše u skladu s ostalim načinom pjevanja. Ovo polovično zastiranje 
prikazuje se nama danas vele neliepo. Još znamo o pjesnikovoj 
gospodji neke crtice, koje su u svoj sredovječnoj lirici moderne 
bile; tako da ona ljubi cvieće (sr. n. pr. I, 62) i pjevanje. Osobito 
je karakteristično ovo potonje. I u nas milo je gospodji, što je u 
pjesmi slavljena: jednom poručuje ona pjesniku „jur ovoj meni su 
drage sve i pjesni i glas tvoj: za toj te molim sve, ako ćeš mla¬ 
dosti veselje dat mojoj i velje radosti: kad godi mož, popoj 44 . (z. 
rkp. 103); a na drugom mjestu kazuje pjesnik, da se ona njego¬ 
vom pjesmom ponosi: „slišite pjesancu od moje mladosti, jer vam 
ću u koli spoviđat gospoju, koja se oholi, gdje pjesni njoj poju 44 
(II, 51). Ali ne samo to, nego i ona pjeva glasom sladjim od sla- 
vulja (sr. II, 63—70 i z. rkp. 549), a u pjesmi slavi sama svoju 
ljepotu: „kad ona kako cvit medne ust’ otvori ter zbroji u pjesan 
svoj ures gizdavi 44 (z. rkp. 444) ili: „a negda u pjesan nje ures 
gizdavi svu našu ljubezan spivaje proslavi: negda svoj ukras još 
tuj začne pripivat 44 (z. rkp. 190). Da li je to zbilja realan izraz 
tadašnjih vremena u Dubrovniku? nije lako reći; nama je i to 
dosta,, što imamo dokaza, da je i u ostaloj sredovječnoj lirici tako 
narisan lik ljubavne gospodje (sr. Diez. 137). 

Nemajući ni prostora ni vremena, da na kraj izvedem pod- 
punu sliku, stegnut ću se bar još na nekoje pojave, koji su naj- 
znatniji; odabirem pak najradije one, gdje se pokazuje očit savez 
naše poezije s ostalom sredovječnom lirikom. Kako se u toj poeziji 
jednako samo ljubav odziva, da i počmemo s njome. Personifika¬ 
cija ljubavi dolazi vrlo često: to je još iz stare klasičke poezije 
preostalo te je toga puna puncata lirika provencalska i talijanska. 
Naša je rieč ljubav ženskoga spola: po tome se slučajno naša per¬ 
sonifikacija bliže podudara s provencalskom, gdje je takodjer rieč 
amor bila ž. spola, nego li s talijanskom. Ali jako često zaborav¬ 
ljaju naši pjesnici na to te govore o ljubavi kao u muškom biću. 
N. pr. I. 66: „ali ti gre ljubav . . skriti se gdi ne vih a ne bih 
oružan, tere se prida nj svih da mu se dam sužan — ali luk ra- 
stegnu i zlat stril 44 ; tako se jedan put kaže „ali si sliepa 44 (I, 87), 
a drugi put (I, 88): ako sara ja sužan ter mučen, da ti za č, koji 

si oružan“. Iz ove kontradikcije može pjesnik samo tako izaći, da 
mjesto „ljubavi u upotrebi rieč „kupido u , misleći sa svim na sta¬ 
roga boga kupida, kao n. pr. u pj. I, 84, 86; II, 25, z. rkp. 676. 
U ostalom ovake su igračke s personifikacijom ljubavi vrlo obične 
u onodobnoj lirici: osobito kod suvremenih talijanskih pjesnika 
gubi se ta alegorija u beskonačnih varijacijah. Samo za primjer 
sr. pjesmu I, 85 gdje se pjesnik ruga ljubavi, da joj slaba hvala, 
sto je njega neoboružana predobila, sa Petrarkinim sonetom 3.; ili 
izazivanje ljubavi na osvetu u pjesraah I, 86, 87 i 88, osobito u 
toj posljednjoj, s Petrarkinim madrigalom 4, koji je gotovo rieč 
po rieč preveden. Kako su si gospodja i ljubav vjerne saveznice, 
to se pripoviedaju ovake pričice: za jedno idu u lov, razumije se 
na ljude: ljubav tjera a ona dočekuje i strielja (I, 41); ili ljubav 
ga tjera kao pas jelena a on bježi u njeno krilo (I, 77) itd. Može 
se i to reći, da se ona i ljubav slivaju gotovo u jedno. Za to (z. 
rkp. 531), kad ljubav ne mogaše ni lukom ni strielom ništa opra¬ 
viti, uze u pomoć njenu ljepotu te njome predobi koga htjede. Lju¬ 
bavi je moć neograničena (I, 75) pa tako isto i njena; ljubavi, a 
tako i njoj, ne može nitko odoljeti (I, 68 III, 31). Dakako da je 
ljubav takodjer paklen trud (I, 75); sretan tko je od nje prost 
(I, 76); tko je ne pozna, neka si je i ne želi (I, 74, 75) itd. 
S drugoga je gledišta opeta ljubav izvor svake uljudnosti i pito- 
mosti, naročito i izvor poežije: tu su misao već trubaduri liepo 
umjeli izreći (sr. Diez 140), a da se na nju i naši pjesnici pozi¬ 
vaju te protiv nje tobožnju polemiku vode, vidi se iz z. rkp. 64, 
gdje dolazi: „za ljubav ćlovik će pitom prit, pjesnivac i gizdav u ; 
to je upravo kao i uz njenu ljepotu, jer se kaže: „a tko je od 
gore, da priđe jur pitom, tom vidi gdi gore nje ličca lipotom u 
(I, 36). 

Gotovo najvećma karakteriše našu liriku kao vjernu jeku 
onoga, što i kako se po romanskom zapadu pjevalo, kad stanemo 
motriti, u kakovo stanje ljubav dovodi onoga, koji postaje njenim 
sužnjem, t. j. pjesnika. To je, što naša lirika „Ijuvenom kriepošću a 
zove. Takovieh je situacija već u trubadurskoj lirici mnogo (sr. 
Diez 152—154), o talijanskoj da i ne govorim. Iz naše lirike evo 
samo nekoliko primjera. Pjesnik sam kazuje o tome: „Čudne t’ je 
liposti ovaj vil gizdava, čudnije kriposti nje lipos i slava w . Za to i 
pita više puti, ne biva li to, što njena ljuvena krepost tvori, nekim 
otrovom ili kako on to izriče, nekim „nalipom i zeFjem" ? Sr. Pe- 

trarkin sonet 47. U pj. I, 70 govori se o njenom pogledu, da će 
na svakoga ovakovu raoć imati: „da kopni kako led, da stine 
kako mraz, da cvili u tuzi, da željom vene vas, i željno da suzi u .. 
svakomu da „srce gori u , svakog da „smrtno rascvielja a , „u željah da 
svak mre w . Od same ljubavi počinit će pjesnik svaki čas sto ne¬ 
razborita „ar moja pamet sva zahodi srdačem na tvoja ličca dva, 
ka sjaju sunačcem ter neka bolje vis, množi ti tuj reku: ni prava 
vidit svis na ovom človjeku u (I, 38). Na drugom mjestu opet (I, 
46): „nu slatka rič tvoja toliku ima moć, da za nju svis moja skonča 
se dan i noć . . . gdi tvoj čujem glas . . strne mi svaki vlas a 
razum tja podje: toliku jur rados pamet mi oćuti, jer mi se sva 
mlados u slasti zamuti, jer mi se stvarem svim izgubi spomena ter 
svoga sam ne vim spomenut imena, i da ni stvar ina; prisvitlo su- 
načce, neg li rič jedina: zamaraiš srdačce, zaneseš človika i činiš 
da je spet, za č mu slas tolika obujmi svu pamet, obujmi svu mi¬ 
sal, od koje sladosti sve dni bih ja pisal i ne bi za dosti. u Tako¬ 
vim gomilam od fraza nema kraja ni konca. Oba kontrasta: krajne 
žalosti, tuge, jada, čemera, muke i nevolje, i opet krajnog veselja, 
radosti, ushita, blaženstva — to je po sto puta s najvećim prego- 
njenjem iskazano. Pjesnik se na priliku čudi sam sebi, kako može 
od velike muke još i živjeti: ali to nije nova misao, izrekoše je 
prije njega već drugi (sr. Petrarkin sonet 46); on je pripravan i 
ubiti se, da zna, da će mu tiem odlahnuti muke : ni to nije stvar 
nova (sr. Petrark. son. 23). Daje takodjer fizički oslabio, t. j. posušio 
se i pobliedio, i to se više puti pripovieda; ali i to se već drugim 
dogadjalo (sr. pjesmu II, 114 s Petrar. son. 48); srce nije mu tek 
alegorijski izranjeno, nego „nigdi ne bi rat od igle stavila, gdi nisi 
tisuć krat srce me ranila u (I, 111) tuži se pjesnik! Najviše su skri¬ 
vile oči; kroz njih bo uvuče se ljubav — i ta alegorija dolazi već 
od davna u tadašnjih pjesnika; za to im podvikuje pjesnik u jednoj 
pjesmi: „oči plačite, jere je po vas dan ljubavi put prvi, gdi kako 
u svoj stan s naporom još vrvi w (z. rkp. 328), tako je već i Pe- 
trarka rekao u son. 55. Osobito je čudnovat efekt njene blizine, 
kojim pjesnika gotovo onesvješćuje: kad pred nju stupi, sa svim 
se izgubi te ne može ni rieči progovoriti. To je pojav, karakteri¬ 
stičan u lirici trubadurskoj (sr. Diez 155), koji se opetuje po svih 
sredovječnih lirikah, pa tako i u nas, sr. pj. II, 83—86, a porediti 
se može čak n. pr. i jedna portugalska pjesma u Dieza, portug. 
Kunstpoesie 92—93. Ima još u trubardurskoj, a kasnije u ostaloj 

sredovječnoj lirici i taj misticizam, da se pjesnik mišljenjem nasla- 
djuje, a on vjeruje da ona stanuje u njegovu srcu (sr. Diez 155) 
kao n. pr. u z. rkp. 599 „da srce razrežem, nasla bi tvoj obraz 4 *, 
sr. još I, 90—92 i z. rkp. 805^. Sfć- tnrz> 

Kraj sve nevolje, plača i cviljenja s nesretne ljubavi, opet 
je to stanje pjesniku milo: sve što trpi, rado trpi, kao n. pr. (z. 
rkp. 471): „sve što mu drago bud’: za toj ja li ne ću poštedit 
virni trud i službu još veću; makar ja mladosti mojojzi do vika 
ne stvorim radosti, smiljenja ni lika, vazda sve moje dni hoću nje 
da sara zvan, dokli mi smrt uckni i priđe konac đan u — čemu 
dodaje po nekakovoj skolastičkoj mudrosti ovu utjehu: „ni mi toj 
ni zaman: er ću bit za nje dil daj pravo vjeran zvan, a to je svit 
vidil; daj mi će družba riet ku godi jur slavu: ovi se da umrit za 
službu jur pravu 44 . Takova mudrovanja ima u opće vrlo mnogo: 
to je prema onomu, što rekoh sprieda, da je sva ta poezija više 
izraz hladne refleksije nego li punoga srca. U pjesmi (z. rkp. 153) 
kazuje pjesnik svojoj gospodji: „ne moj mi prikladat k tužicam 
žalosti, da mojoj smrt zadat ne budeš mladosti 44 , a k tomu mudruje 
ovako: „a kad bi jur dala ti meni smrt priku, komu će tuj hvala, 
ja ne vim da reku: koriš bi li meni, jer ne bih ja plakal u želji 
ljuveni 44 ; a na drugom mjestu (I, 104): „toj li me streš jak cvit, 
što ćeš moć opravit? bit što će neg ću svit jedan krat ostavit 44 . 
Čitave pjesme nijesu više puti ni što drugo, van ovakav skolastički 
raisonement, sr. n. pr. pjesmu II, 39, I, 114 ili z. rkp. 379. S ovom 
posljednjom, u kojoj je ta misao izrečena, da ako mu ona ne poda 
lieka protiv ljuvenog otrova, — u srednjem vieku pripoviedahu 
mnogo sa svim teoretički, pače ljekarskim tonom o ljubavnih otro- 
vih sr. Wolf, Doctrinen pag. 39 i si. — da će poginuti a na nju za¬ 
vist i zao glas navući sr. u Dieza port. Kunstp. 79. 

Ali ne samo da pjesnik muke rado podnosi, nego se još i sam 
za slugu, čak roba ponudja, kao: „za toj bih hotil bit i zvat se 
tvoj sužan 44 z. rkp. 786 ili „ja sam tvoj kupljen rob i hoću t’ vik 
biti, dokli me tamni grob, jaoh, bude prikriti 44 z. rkp. 672. I to je 
fraza poznata već iz trubadurske poezije (sr. Diez 145); a tako se 
isto ponavlja po svoj sredovječnoj lirici ono, što naš pjesnik ovako 
izriče: „sluga se tvoj volju neg car zvati 44 (II, 36) ili: „kralj da 
bih bil ter svit pod moju da je vlas, vse budu postavit jak s glave 
jedan vlas 44 (I, lio) itd. sr. slične hiperbole u Dieza 161, port. 
Kunstpoesie 24. 

Kako u tome, tako još većina pregoni pjesma sama sebe u 
pohvalah, koje pjeva svojoj „gospodji ili kad hoće da izreče, koliko 
njemu ona vriedi, od čega li je voli. To n. pr. nije još mnogo, što 
veli, da nije kadar proslaviti njenu ljepotu (sr. II, 6, 46, 74, 75), 
da ne zna gdje bi počeo (II, 29), da moli boga za razum, koji 
tomu treba (II, 36), da se boji, da će ga od silnoga pjevanja bez¬ 
umnim poglasiti (II, 9, 10) itd.; nego njemu je za opis njene lje¬ 
pote upravo sva priroda, sve živo i mrtvo, na dispoziciju: sunce, 
mjesec, zviezde, zora (II, 29). Na jednom mjestu pjeva (I, 61): 
„takaj se čudesa od kosic nje čine, da stanu nebesa i morske pu¬ 
čine, da stanu svi vitri ter vlasom ne krenu“; na drugom (II, 65): 
„rieči nje i pjesni takoj su ljuvene, da čovjek uzbiesni i željom po¬ 
vene; jere kad pušta glas, pravo bi lis ni vlas da vjetar ne krene; 
er sve što ima duh, tu joj bog da kriepos, sve stoji u posluh, kad 
spjeva nje liepos“ ; ili još jače ovo: „nut gledaj još vitar ukol nje 
gdi tvori od cvitja lip vihar, da joj se udvori; deri cvit svaki stav, 
mni mi se, jer pravi: ovdi je sva ljubav ter ures gizdavi 14 (II, 12). 
Rieč njena kroti lava (II, 30), a njen glas ptice (II, 36). 

U tom glasu pjevajući, kaže o njoj : kad bog htjede ovaj sviet 
proslaviti, posla nju na sviet (II, 33) ili: njenimi je gizdarni urešen 
sviet kao nebo zviezdami (II, 6), ili: bez nje bio bi sav sviet po¬ 
ražen; pače bog uze angjelom ljepotu te nju nadieli (II, 36). Za 
to je ona pjesniku nada sve gospodje (sr. I, 33, 103, 105), on ne 
može biti bez nje kao ni cvietak bez sunca (I, 96); ne samo da 
takove nema na svietu (I, 28, 51), ne samo da je sviet prema njoj 
ništa (I, 44), nego on jako sumnja, da li ima takove i na nebu (II, 
24, 26); njena je ljepota izvora nebeskoga (II, 7) te svjedoči na 
zemlji o krasoti nebesa (I, 99) ili da njegovim riečima završim: 
,,ar ako tko reče, da si ti na svit raj, neka znaš, daleče istine ne 
bi taj“ I, 44. On ostavlja drugim bogatstvo, imanje i velik um, te 
će se samo njom baviti (II, 3); on voli „đil nje tužiti, ner inu lju- 
veno združiti u ili „volju poslužiti tebi vi! a za har, neg li sadru- 
žiti od ine ljuven dar 44 (I, 3); nju gledati vriedi mu toliko, ko¬ 
liko u raju boga gledati (z. rpk. 60), pače on veli: „ni dušu ni 
tielo ne branim izgubit, tve liče prebielo da mogu poljubit u z. 
rkp. 808. Bilo bi samo suvišno ponavljanje, kad bih i opet na- 
pominjao, da ni jedna gotovo od ovieh hiperbola ne ide našim 
pjesnicima u grieh: svi su ovi floskuli po tudjem vrtlu posa- 
brani. 

Ideali te tolikim aparatom najčudnovatijih hiperbola proslav¬ 
ljene ljepote nijesu se originalno pomojili iz fantazije naših pjes¬ 
nika: model je i opet uzajmljen sa strane, od Talijana, naročito 
od Petrarke i njegove škole. U tih pjesnika (sr. n. pr. Petrarkin 
sonet 159: grazie eh’ a poehi ’1 ciel largo destina, ili son. 114: 
come ’1 candido pič per V erba fresca) pominju se redovito: oči 
ili pogled, hod i slast rieči, kao najhitniji pojavi one idealne ljepote; 
uz to još pramovi ili kosa, koja se niz vrat prosula i rumeno lice 
(sr. canz. 12: in quella parte dov’ amor mi sprona). Upravo iste 
ljepote ističu i naši pjesnici. To se već samo kaže, da je našemu 
pjesniku njegova gospodja „najljepša pod nebom w (II, 3), slava 
njene ljepote „zvoni po svietu u (II, 7); ona je neko nebesko po- 
javljenje, koje i ne će za dugo boraviti na ovoj zemlji (II, 32, to je 
gotovo prievod soneta Petrarkina 190); njen, izbrani (I, 12), giz¬ 
davi (I, 14, 33), slavni (I, 28), angjcoski (I, 20) ures, pun je 
ljuvene kreposti (I, 47). Ljepota se njena najobičnije poredjuje 
suncu (sr. I, 28, 33, 39, 74, II, 6, 15), uzrasla je kao cviet (II, 
15), visinom predobiva sve vile (I, 33) te naliči Diani (II, 15); 
na glavi joj vienac (I, 2, 32,), zlatnu je kosu prosula niz bieli vrat 
(I, 47, 49, 55, 56, 57, 58, 59) ili niz grlo (I, 47); kao u Petrar- 
kine Laure osobita je dragost stavljena u dva zlatna prama (I, 2, 
32, 37, 54, II, 29); kose joj zlatom gore (I, 59), imaju priliku od 
ognja (I, 56, 70); obraza je liepa (I, 16), biela (I, 19, 30, 33), 
rumena (I, 3), gizdava (I, 20), biserna (I, 8), puna rajske ljepote 
(II, 8), iz njega sunce sja (I, 16, 11, II, 22). Kao obraz tako joj 
i lica plamenom gore (I, 33), iz njih sja zora (1/7), vri sladost 
(II, 12), sjaju sunačcem (I, 38, 10, 26, 52), gore ljepotom (I, 36), 
biela su (I, 41, 30), rumena (I, 47, 71), grimizna (II, 15), biserna 
(I, 15, 21), gorušta (I, 37), angjeoska (I, 52) itd. Oba oka zove 
pjesnik: dva svietla prozora (I, 37, II, 15), svjetlja od zore istočne; 
ona pozira slatko (I, 32), ljuveno (I, 47), pitomo (I, 45), obično 
(I, 13), gizdavo (I, 11, 46); pogled joj s zaharom sladki med pro- 
lieva (I, 29). Na pogled, koji mu gospodja za dugo sakriva, ima 
puno pjesama; za to i kaže: „da znate ljuveni, sve ljubi život 
moj, drago je sve meni va ovoj od gospoj, očice najdraže 44 (I, 23). 
Ona 8mamljuje sav sviet jedan put grlom i kosom (I, 15, 25), 
drugi put ličcem i kosom (I, 19), treći put pozorom i kosom (I, 
21 ), za tim riečju i pogledom (I, 65) itd. Pomislimo si još k tomu 
usta rumena (I, 32), koja cvatu koraljem (II, 15), grlo od sniega 

(I, 40), visok vrat (I, 47), prebiele ruke (I, 32, 47): eto savršene 
ljepote, kako je slika stara hrv. lirika. Ali još nijesam naveo, što 
bi napried rečeno, da po modelu ljepote, koji naši pjesnici uzaj- 
miše od prekomorskih susjeda, treba toj ljepoti jošte dodati hod i 
govor. Naši pjesnici kažu za svoju vilu, da joj je hod tancu pri¬ 
ličan (I, 33, II. 15), hodi kao sunce (I, 42, 48, 118), kao vitez 
(I, 116), kao po cvieću (II, 12); osobito čudno pripovieda o tom 
pj. I, 43. Svaka je njena rieč sladka (I, 46), proljeva se kao med 
iz usti (ib.), tjera zlu volju (II, 28); ona stvara raj kad usta 
otvara (I, 29), ili: „mana se prolije, istok se otvori, u medu sve 
plije, kad ona govori" (II, 11). Nu to nije tek neko milinje njena 
glasa, nego mudrost, koja se u rieči očituje: „kad priđeš gdi na 
zbor, gospodje gizdava, tvoj razum i razbor veselje svim dava: 
obični razgovor od tebe svak ima, želi te svaki dvor, rado te 
svak prima u (II, 30). Za to i običaje pjesnik, kad je sve njene 
ljepote izbrojio, najposlije slaviti njen razum: »nu kad bi postavil 
tko pamet na nje um, tadaj bi sam pravil: ovđi je vas razum, 
ovdi je vas razbor, koji bi dal odvit, ako bi gdi na zbor stekal 
se vas si svit" II, 15. 

Bitnu sastavinu pjesničkoga nakita čine prispodobe, koje su 
podjedno važan kriterij za pitanje, kojim se mi ovdje bavimo. 
Žao mi je, što ne mogu prispodoba, kojimi se naši lirici služe, 
potanje pretresati: i tu bih dokazao onu tiesnu svezu, koja ih 
veže sa prekomorskom, osobito talijanskom lirikom; dokazao bih, 
da su naši pjesnici najglavnije svoje prispodobe uzajiraali iz kruga 
pjesnika Petrarkine škole, pače i iz samoga Petrarke, kao n. pr. 
onu prispodobu o životinjicah, koje dotle lepršaju oko vatre, 
dok se ne oprlje, sr. pj. I, 39 i 40 s Petrark. son. 13 i 92; 
ili prispodobu o jelenu Augustovu s poznatim napisom oko vrata, 
sr. pj. I, 41 s Petrark. son. 138. I od imena mitologijskih do¬ 
laze gotovo ona ista u našoj lirici, kao u Talijana, n. pr. Elena 
(I, 17, II, 29, 35, 45, 59), Lukrecija (II, 45, 59) sr. Petrarkin 
son. 202; Diana (I, 28, 59, 98; II, 11, 15, 48), Sirena (I, 33, 61, 
98, II, 28, 36, 45, 59, 65, 68), Febo, Faetont, Narcis (II, 60 sr. 
Petr. son. 30 i 31), Dido (II, 29), Kasandra (II, 29). Osobito često 
Homer i Virgil (I, 98, II, 21, 29, 73; II, 15, 59), o kojima naš 
pjesnik u tora smislu govori: „ako bi Homero i Virgil na sviti, 
koji su jezero, liepu stvar slaviti" (II, 15) sr. Petrark. son. 134: 
Se Virgilio ad Omero avessin visto. Iz biblije dolaze u prispodobi: 

David, Salomo, Judit, Bersabe, Suzana, Rakel, Abizak, Rebeka, 
Mikol, itd. (sr. II, 13). 

Ali da prekinem, jer je i predmet takav, da čovjek koliko 
se god ne rado od njega rastajao, mora ga ipak negdje prekinuti, 
te ostaviti potanjemu istraživanju, da sve ono dokaže, što je ovdje 
ili tek s nekoliko rieči pripomenuto ili čak sa svim nespomenuto. 
Može biti se smijem nadati, da su moji poštovani slušaoci već po 
ovom kratkom izlaganju došli za jedno sa mnom do tog uvjere¬ 
nja, da je u današnje vrieme, gdje se svi prosviećeni narodi oko 
nas toliko staraju za svoju književnu prošlost, i naša akademija 
priznanja vriedan zaključak učinila, kada je odlučila izdati na sviet 
dva nžystarija lirika hrv. književnosti Š. Menčetića i Gj. Držića, a 
opet da se niti može prava vrieđnost tih poezija pronaći, pače niti 
pravi njihov smisao dokučiti, ako se ne stave onako, kako današ¬ 
nja literarna historija ište, u historijsko-genetički savez sa svom 
ostalom sredovječnom lirikom, o kojoj su već do danas učeni 
ljudi dokazali, da je živjela i razvijala se u velikoj medjusobnoj 
su visio s ti — a to se najpače tiče i lirike trubadur ske, koja onako 
kolo vodi u sredovječnoj umjetnoj lirici, kao što naš Siško i Gjore 
kolo vode u obilato procvaloj lirici hrvatskoj. I za to ja kažem: 
Menčetić i Držić to su naši trubaduri, od njih su naučili svi po¬ 
tonji dalmatinsko*dubrovački pjesnici pjevati sladkim glasom o lju¬ 
bavi; kao što je od provencalskih trubadura naučila ljuvenu dvorbu 
sva sredovječna romansko-gerraanska lirikai 

